Használati útmutató

Kedves Vásárló! Köszönjük, hogy a top5.hu által forgalmazott **Concox GT07** típusszámú nyomkövető egységre esett a választása!

**Kérjük, hogy az első üzembe helyezést megelőzően figyelmesen olvassa el az alábbiakban leírtakat!**

A leírásban feltüntetett műszaki adatok /és egyes funkciók/ alkalmanként eltérhetnek a leírtaktól.

 **A készülék első üzembe helyezését megelőzően győződjön meg arról, hogy az ön által választott SIM kártya beállításai megegyeznek-e az alábbiakban felsoroltakkal:**

* a kártya hívószámkijelzése aktív
* a PIN-kód kérés ki van-e kapcsolva
* a hívásátirányítás, és a hangposta ki van-e kapcsolva
* az SMS-t TXT formátum /alapesetben az/
* feltöltő kártyás használat esetén győződjön meg arról, hogy elegendő egyenleg áll-e a rendelkezésére
* illetve online követés esetén a megfelelő GPRS adatforgalmi keret a rendelkezésére áll

**A doboz tartalma:**

-1db **Concox GT07** típusú készülék

-A bekötéshez szükséges kábelkötegek

-1 db 12 V-os relé

-1db Használati útmutató

A készülék üzembe helyezése, beszerelése előtt mindenképpen konzultáljon a márkaszervizével, illetve autóvillamossági szakértőjével! A beszerelést minden esetben szakemberrel végeztesse a saját, és gépjárműve (ellenőrizni kívánt berendezése) érdekében! A készüléket a megfelelő, üzembiztos működés érdekében az időjárás viszontagságaitól, szélsőséges környezeti hatásoktól védett (leginkább zárt, száraz) helyre kell rögzíteni. A nyomkövető beépített GPS-, és GSM antennával rendelkezik, kérjük, ezt vegye figyelembe a használat során! Célszerű a szélvédő alatt elhelyezkedő területre (nem fémburkolat alá) vízszintesen, a vételi oldallal felfelé elhelyezni. A fémgőzölt-hővédő üvegezéssel ellátott szélvédők nagyban ronthatják a GPS jelek vételi körülményeit, ezáltal a pozicionálás pontosságát.

3. GPS működésjelző
LED

 

2. Töltésvisszajelző LED

1. GSM működésjelző LED

|  |  |  |
| --- | --- | --- |
| 1 | GSM működésjelző LED (zöld) | * Villog: van GSM kapcsolat
* Gyorsan villog: van GPRS kapcsolat
* Nem világít: nincs GSM kapcsolat, vagy SIM hiba
 |
| 2 | Töltésvisszajelző LED (piros) | * Lassan villog: normál állapot
* Nem világít: kikapcsolt állapot
 |
| 3 | GPS működésjelző LED (kék) | * Gyorsan villog: GPS jelkeresés
* Lassan villog: van GPS vétel
* Nem világít: alvó (GPS sleep ), vagy kikapcsolt állapot
 |



 **A készülék üzembe helyezése:**

**Kérjük, hogy a berendezés, és a kiegészítő eszközök / tiltó-relé / telepítéséhez a használati útmutatóban mellékelt kapcsolási rajz szerint járjon el, és ügyeljen a nem használt vezetékek szigetelésére, és a forrasztások minőségére!**

A készülék első üzembe helyezését megelőzően távolítsa el a készülék hátlapját, majd helyezze be a SIM-kártyát. Ezt követően a működésjelző LED-ek tájékoztatnak a készülék működéséről a táblázatban leírtaknak megfelelően. Ahhoz, hogy a készülék által nyújtott szolgáltatásokat igénybe tudja venni, nagyon fontos a megfelelő paraméterezés.

A gyártás során az alapvető internet/GPRS beállításokat tárolták a készülékben. Amennyiben a kommunikációs (SIM) kártya megfelel a fent leírtaknak, akkor szinte azonnal elérhető az online követés. Mindössze az APN beállítást kell a készüléknek elküldeni a nyomkövetéshez.

**APN beállításához** küldje az **APN,APNnév#** üzenetet a készüléknek (pl.: APN,NET# ebben az esetben a NET a szolgáltató által megadott APN). A készülék ”**OK**” válaszüzenetet küld, amennyiben a beállítás sikeres volt.

**Az értesítési telefonszámok** *megadásához* küldje az **SOS,A,1szám,2szám,3szám,4szám#** üzenetet, ( pl: SOS,A,+36601000000,+36602000000# ) maximálisan négy értesítési telefonszám adható meg.

Az értesítési telefonszámok *törléséhez* küldje az **SOS,D,1,2,3,4#** üzenetet a készüléknek. Ebben az esetben az összes kiválasztott (mind a négy) értesítési telefonszám törlésre kerül. Amennyiben egy konkrét számot szeretne törölni, akkor küldje az: **SOS,D,szám#** üzenetet (pl:SOS,D,+36601000000# )

**Beállítások lekérdezéséhez** küldje a **PARAM#** üzenetet a készüléknek. A válaszüzenetben a következő információkat kapjuk:

* IMEI – a készülék IMEI száma
* Timezone – az aktuális időzóna
* SOS Number – az engedélyezett telefonszámok
* Sensor X, Y– a rezgés érzékelés késleltetési ideje (X), az élesedési késleltetés (Y)
* Sends2 – a GPS „elalvási” ideje a gyújtás levételét követően
* SVL - a rezgés-érzékelő érzékenysége
* Alarm – a rendszer élesedési ideje a gyújtás levételét követően
* Timeset – automatikus pozícióküldés gyakorisága (percben) riasztás esetén

**Adatküldés gyakoriságának beállításához** küldje a **TIMER,idő(másodpercben)#** üzenetet a készüléknek. Az alapbeállítás szerint, a készülék 20 másodpercenként küld adatot a szerverre amennyiben GPRS hálózaton kommunikál. Az adatküldés gyakoriságának lehetséges intervalluma 10-18000 másodperc ( pl. ha 60 másodperces adatküldési gyakoriságot szeretne beállítani, akkor küldje a TIMER,60# üzenetet a készüléknek).

Az **élesítés időzítésének** beállításához küldje a **DEFENSE,idő(percben)#** üzenetet a készüléknek. Ennek megfelelően, a gyújtás levétele után a beállított időpontban élesedik a rendszer.

A **gyári beállítások** visszaállításához küldje a **FACTORY#** üzenetet a készüléknek.

Az **újraindításhoz** küldje a **RESET#** üzenetet a készüléknek.

A **rezgés-érzékelő érzékenységének** beállításához küldje az **SVL, L**-alacsony, vagy **M**-közepes, vagy **H**-magas**#** üzenetet a készüléknek. (ha szeretné érzékenyre állítani az érzékelőt, akkor SVL,H#)

**Helyzetmeghatározás** az alábbi módokon lehetséges:

* Koordináta lekéréshez (SMS-ben) az engedélyezett telefonszámokról küldje a **WHERE#** üzenetet a készüléknek. Válaszként a navigáció státuszától függően a koordinátákat tartalmazó válaszüzenet érkezik. Amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét, és csak ezt követően küld válaszüzenetet. Ha sikertelen a helyzet meghatározás, akkor egy figyelmeztetést küld (No data!) válaszként.
* Google link (SMS-ben) kéréséhez az engedélyezett telefonszámokról küldje az **URL#** üzenetet a készüléknek. Válaszként a navigáció státuszától függően egy google linket tartalmazó válaszüzenet érkezik a pillanatnyi tartózkodási hellyel, vagy amennyiben a navigáció nem kielégítő, akkor a készülék 2 percen keresztül megpróbálja meghatározni a pontos helyét. Amennyiben ez nem lehetséges, akkor az utolsó elnaplózott pozíciót küldi el. Ha sikertelen a helyzet meghatározás, mert a készülék még nem navigált be soha, akkor egy figyelmeztetést küld (No data!) válaszként.

Az **online követés** a készülék első üzembe helyezését követően (sikeres helyzetmeghatározás, és GPRS kapcsolat esetén) a gyártó által megadott oldalakon lehetséges. **A szolgáltatás igénybevételéhez kérjük, forduljon az értékesítőjéhez!**

A **Rezgés riasztás** automatikusan aktiválódik a gyújtás levételét követő 10. percben. Ennek feltétele, hogy a készülék a gyújtás jelet is észlelje. A rezgést követően, a beállított késleltetési idő elteltével, a készülék üzenetet küld a beállított értesítési telefonszámokra. Az üzenet tartalma egy google link. Lehetősége van arra, hogy:

1. Kikapcsolja a rezgés érzékelőt. Ehhez küldje a **SENSOR,0#** üzenetet a készüléknek.
2. Kikapcsolja **ALM,OFF#** vagy bekapcsolja **ALM,ON#** az SMS üzenet küldését az értesítési telefonszámokra.

A **gépjármű leállítására** abban az esetben van lehetősége, amennyiben a készülék beszerelése során telepítésre került a tiltó relé, illetve rendelkezik hozzáféréssel a gyártó által támogatott webes felületek egyikén. A leállítást csak a webes felületen keresztül lehet alkalmazni, és csak abban az esetben, ha a gépjármű áll, vagy a sebessége nem haladja meg a 20 km/h-t. A tiltás feloldására szintén a webes felületen keresztül történik (természetesen a felhasználónév, és a jelszó ismeretében).

**Technikai adatok**

|  |  |
| --- | --- |
| GSM működési frekvenciák/GPRS | 900/1800 GPRS:Class12，TCP/IP |
| GPS-vevő érzékenység | -159dB |
| Helyzetmeghatározási idő | hot: 2s, warm: 15s, cold: 38s |
| Helyzetmeghatározási pontosság | <10m |
| Működési hőmérséklet | -25 °- +60 ° |
| Működési páratartalom | 5%-95% |
| Méretek | 91.5 × 57.0 × 23.0 mm |
| Súly | 30g |

[**http://nyomkoveto.top5.hu**](http://nyomkoveto.top5.hu)